alexandrainst/scandi-wiki huggingface dataset:
Cesare Negri

Cesare Negri (ca. 1535 – ca. 1604) var en italiensk dansemester fra renessansen.

Virke 
Negri var hovedsakelig aktiv ved det milanesiske hoffet.

I andre halvdel av 1500-tallet skrev Negri Le gratie d'amore (1602), en håndbok om de italienske hoffenes dansetradisjoner. Denne er sammen med  Fabritio Carosos bøker de viktigste kildene til italiensk selskapsdans i renessansen. 

I første del av Gratie redegjør Negri for sin yrkeskarriere, i andre del beskriver han tidens mest virtuose dans, galliarden. Tredje og siste del presenterer en rekke ulike dansetrinn til de 43 koreografiene i boka. I helsides illustrasjoner vises stort sett utgangsposisjonen for de enkelte dansene. For hver av dem er det gitt et musikkeksempel.

Verk 
 Le Gratie d'Amore, G. Bordone, Milano 1602 , nyutgitt som Nuove Inventioni di Balli, Milano 1604. Faksimile av originalen på Library of Congress: Dance Instruction Manuals
 Le Gratie d'Amore. Deutsche Erstübersetzung der Ausgabe Mailand 1602 von Brigitte Garski. Hildesheim, Zürich, New York: Olms Verlag 2003

Litteratur 
 Kendall, G. Yvonne. "Le Gratie d'Amore 1602 by Cesare Negri: Translation and Commentary." Stanford University PhD Thesis, 1985. 2 vols.
 McGinnis, Katherine Tucker. "Your Most Humble Subject, Cesare Negri Milanese." I Dance, Spectacle, and the Body Politick, 1250-1750, red  Jennifer Nevile, 211-228. Indiana University Press, 2008.

Referanser

Eksterne lenker 
 Nathan Kronenfeld (Daniele di Padola): Cesare Negri's «Salti del Fiocco»
 Dans i renessansen
 Faksimile og transkripsjon av Le Gratie d'Amore

Italienske koreografer
Personer fra Milano
Andreas Rekdal

Andreas Rekdal (født 22. juli 1989) er en norsk fotballspiller som spiller på midtbanen og er spillende trener for Sportsklubben Herd.

Rekdal spilte på A-laget til Hødd fra høsten 2006 og 2010-sesongen. I denne perioden spilte han 41 kamper scoret ett mål for Hødd. Men over tid slet han med skader og han gikk til Larsnes/Gursken i Sande. August 2012 gikk han så tilbake igjen til Hødd og fikk på ny sjansen på høyere nivå. Han fortsatte likevel et trenerengasjement i Sande.

Allerede samme sesong, tre måneder senere, ble Rekdal Norgesmeter i fotball i med Hødd. Han scoret på den avgjørende straffen i straffesparkkonkurransen i Cupfinalen mot Tromsø IL 25. november 2012.

Sesongen 2013 spilte Rekdal 18 seriekamper for Hødd samt 3 NM-kamper og begge Hødds kamper i kvalifiseringen til Europaligaen.

22. januar 2014 signerte Rekdal en ny kontrakt med Hødd med varighet ut sesongen. Sesongen 2014 spilte han 15 kamper for Hødd.

Desember 2014 signerte Rekdal en toårskontrakt for Herd. Han tok over etter Thomas Pedersen som spillende assistenttrener i klubben.

Meritter 
Norgesmester i fotball for herrer 2012 med Hødd.

Referanser

Eksterne lenker 
 

Norske fotballspillere
Fotballspillere for IL Hødd
Fødsler i 1989
Leo Frank

Leo Frank (født 17. april 1884 i Cuero i Texas i USA, død 17. august 1915 ved Marietta i Georgia) var en jødisk-amerikansk fabrikkleder, hvis hengning i 1915 var planlagt og gjennomført av en gruppe prominente samfunnsborgere i Georgia. 

Frank ble dømt for drapet på en av sine fabrikkarbeidere, den tretten år gamle Mary Phagan. Hun skal ha blitt kvalt den 26. april 1913, og ble funnet død neste morgen. Frank var angivelig den siste personen som hadde sett henne i live. Det skal etter sigende ha vært jubel i gatene da Frank ble funnet skyldig og dømt til døden. Alle hans appeller om frifinnelse mislyktes, men guvernør John M. Slaton mente at Frank muligens var blitt utsatt for justismord, så han forandret dødsdommen til livsvarig fengsel. Dette ble ikke godt mottatt av lokalbefolkningen.  mennesker skal ha marsjert gatelangs i protest mot omgjøringen av dødsdommen, og to måneder senere ble Frank kidnappet fra fengselet av en gruppe væpnede menn som kalte seg «Knights of Mary Phagan». Frank ble bundet på hender og føtter, kjørt et godt stykke vekk fra fengselet, og hengt i et tre i nærheten av huset hvor Mary Phagan hadde bodd.

Referanser 

Kriminalsaker fra USA
Personer fra USA
Personer fra DeWitt County i Texas
Alumni fra Cornell University
Personer utsatt for justismord
Stylist

Stylist er en person som tilrettelegger noe, for eksempel til fotografering eller til andre situasjoner der man ønsker å pynte noe eller noen, ofte relatert til mote og design.

Det finnes flere typer stylister, for eksempel:
Hår-stylister, steller hår
Personlige stylister, velger ut klær, sminke og andre personlige effekter til mennesker
Bil-stylister, designer biler
Mat-stylister, gjør mat attraktivt for fotografering
Bolig-stylister, designer boliger innendørs i forhold til møbler, farger og lignende, ofte i forbindelse ved ominnredning eller salg

Kilder 
Studentum - Stylist
Searching for Style - Fashion 101: What Does a Stylist Do?
allArtSchools - Fashion Stylist Job Description

Hår
Design
Beskjeftigelser
Rolf Syvertsen

Rolf Syvertsen (født 15. juli 1915 i Holmestrand, død 15. juli 2007) var en norsk politimann, vaktmester, fotballspiller, politiker, kroppsøvingslærer og Holmestrands første kongepokalvinner i bryting. 

I 1932 fikk han arbeid som metalltrykker på bedriften Høyang. Under krigen var han nestleder i Milorg og aktiv motstandsbevegelsen. I 1945, etter krigen, gikk han inn i politiet, der han ble i 30 år. Han arbeidet ekstra som vaktmester i Holmestrand og Botne Sparebank. Etter at Holmestrand og Botne ble slått sammen, ble Syvertsen aktiv lokalpolitiker for Arbeiderpartiet. 

Som idrettsutøver var Syvertsen aktiv innen fotball og bryting for Holmestrand Idrettsforening. Det var i brytesporten han nådde lengst. Han ble norsk juniormester i 1935 og 1936 og sikret seg også NM-tittelen både i 1937 (lett tungvekt) og i tungvektsklassen for senior i 1947, hvorpå han ble belønnet med kongepokalen. Han tok også en NM-bronse i 1954 i tungvekt, men da for Nykirke IF.

På fotballbanen var han med å vinne et par kretsmesterskap, som junior. Det var som fotballspiller fikk han tilnavnet «Jompa», et navn som hang ved ham resten av livet. 

I 1996 ble Rolf Syvertsen tildelt Holmestrand kommunes kulturpris.

Referanser

Kilder 
 Rolf Syvertsen død på tb.no

Eksterne lenker 
 

Norske brytere
Norske politifolk
Norgesmestere
Personer fra Holmestrand kommune
Kongepokalvinnere i bryting
Zalando

Zalando SE er et europeisk selskap grunnlagt i 2008 som driver innen netthandel, hovedsakelig med sko, klær og moteartikler. Selskapet har sitt hovedkontor i Berlin, rundt  medarbeidere (2012) og en omsetning på ca. 510 millioner €. Det tyske selkapet Rocket Internet og svenske Kinnevik eier tilsammen omtrent 64 % av selskapets andeler.

Siden har selskapet ekspandert virksomheten og distribusjonen til flere europeiske land. I dag finnes det i tillegg til Tyskland egne hjemmesider for Norge, Østerrike, Sveits, Nederland, Frankrike, Belgia, Italia, Storbritannia, Sverige, Spania, Danmark, Finland og Polen. Hovedkontoret ligger i Berlin, med flere lagerhus spredt utenfor sentrum.

I april 2012 ble den første skandinaviske siden lansert med svenske Zalando.se, og i juli fikk Danmark og Finland sine respektive Zalando-butikker. 14. september 2012 ble Zalando.no lansert i Norge.

Referanser

Eksterne lenker 
 
 Zalando.no

Tyske selskaper
Nettbutikker
Selskaper etablert i 2008
Knut Myrstad

Knut Myrstad (født 2. desember 1913 i Selje, død 27. mai 2001) var en norsk lærer, indremisjonsmann og politiker for Kristelig Folkeparti. Han var representant på Stortinget fra 1965 til 1977.

Bakgrunn og yrkeskarriere 
Knut Myrstad ble født i Selje i 1913 til småbruker Jakob Myrstad og Johanne Hundeide. 

Han gikk på Nordfjord ungdomsskule 1931-32, Selje arbeidsskule 1932-1933 og Indremisjonens bibelskole 1933-34.

Fra 1934 til 1945 var han ungdomssekretær i Nordfjord Indremisjon, fra 1945-46 undomssekretær i Indremisjonsselskapet og 1946-1948 kretssekretær i Sunnfjord indremisjon. Fra 1948 til 1955 var han kretssekretær i Nordfjord Indremisjon.

Fra 1955 til 1957 var han folkeskolelærer i Selje. Fra 1957 til 1965 var han igjen kretssekretær i Sunnfjord indremisjon med permisjon i årene 1962-64 da han var lærer ved Indremisjonsselskapets bibelskole i Oslo.

Politisk karriere 
Knut Myrstad ble innvalgt på Stortinget for Kristelig Folkeparti i 1965 og satt til 1977. I perioden 1965-69 var han medlem av Protokollkomiteen på Stortinget, i perioden 1969-1973 Landbrukskomiteen og i perioden 1973-1977 Landbrukskomiteen og Fullmaktskomiteen.

Han var varamedlem av Stortingets gruppe av Den interparlamentariske union fra 1965 og fra 1973 ordinært medlem av denne.

Myrstad var medlem av Kristelig Folkepartis landsstyre 1973-1975 og i samme periode varamedlem til sentralstyre i partiet.

Han var medlem av Utvalget til å utrede spørsmål vedrørende stat og kirke 1971-1975.

Personlig 

Knut Myrstad var gift med Klara F. Berstad. Paret var fra 1990 bosatt i Volda.

Publikasjoner 
 Myrstad, Knut (red.): Ljosstrålar
 Myrstad, Knut (medred.): Nordfjord indremisjon gjennom 75 år 1954

Referanser

Eksterne lenker 
 

Stortingsrepresentanter fra KrF
Stortingsrepresentanter for Sogn og Fjordane
Stortingsrepresentanter 1965–1969
Stortingsrepresentanter 1969–1973
Stortingsrepresentanter 1973–1977
Personer fra Selje kommune
Personer tilknyttet Normisjon
Inge Mahn

Inge Mahn (født 20. november 1943 i Teschen) er en tysk billedkunstner. Hun er blant annet med i Skulpturlandskap Nordland.

Referanser 

Tyske billedhuggere
Fødsler i 1943
Skulpturlandskap Nordland
Amer Sports

Amer Sports (tidligere Amer-Yhtymä) er verdens største sportsutstyrsprodusent. Med hovedkontor i Helsingfors, grunnlagt i 1950. Amer Sports var fra starten et konglomerat med interesser i shipping, tobakksprodukter og avisutgivelse. Amer har siden blitt utviklet til et konsern også med interesser i sportsutstyr. Idag har selskapet over 6600 ansatte og er notert på børsen i Finland.

Selskap
Selskap som ingår i Amer Sports-konsernet.
Arc'teryx
Atomic
Precor
Salomon
Suunto
Wilson

Eksterne lenker 
 

Finske industriselskaper
Selskaper etablert i 1950
Sport i Finland i 1950
Geodynamikk

Geodynamikk er vitenskapen rundt jordens indre og jordoverflatens dynamikk, og regnes som en underdisiplin av geofysikk og på mange måter den andre halvdelen til dynamisk meteorologi som sammen utgjør planetenes totale dynamikk. Vitenskapen fokuserer i hovedsak rundt oppførselen til mantelen, for fra det å forstå blant annet: vulkanisme, jordskjelv, forkastningsdannelse og litosfæreplatenes oppførsel som helhet. Flere metoder blir brukt i dette fagfeltet; blant annet måling av magnetfelter, gravitasjonsmålinger, måling av seismisk bølgebevegelse, analyse av mineralers isotopkomposisjon, med fler. 

Geodynamikk kan relateres til astronomi. For eksempel ved å påvise ut av andre planeters indre oppbygging, rotasjonsbevegelse og koordinater i sammenheng med referansesystemet. På månen er det utplassert en seismograf, som fra jordskjelv generert av meteorittnedslag har vist at månen ikke har en flytende mantel, slik som jorden.

Forskning 
Innen geodynamikk studeres ofte data samlet fra geodesi, GPS, InSAR, seismologi og datasimulering. Sentralt temaer for forskningen omhandler: deformasjon av bergarter fra stress, syklusen til superkontinentene slik som Pangea og Gondwanaland, observasjon av isbreer som analogi til manteloppførsel og ikke minst forståelse av drivkreftene rundt platetektonikken.

Norge
I Norge drives det forskning blant annet fra Centre for Earth Evolution and Dynamics (et senter for fremragende forskning) ved Universitetet i Oslo, og «system dynamics» ved Universitetet i Bergen.

Jordens oppbygning 

Fra Andrija Mohorovičić oppdaget moho i 1909, startet kartleggingen av jordklodens indre. Seismografene utviklet seg og ble mer fintfølende, men likevel var man avhengig av svært kraftige jordskjelv for å kunne kartlegge de dypeste områdene av jordens indre. Under den kalde krigen ble seismografer et viktig instrument for å overvåke militære prøvesprenginger. Dette førte til en bredere dekning av seismografer omkring jordoverflaten. Enkelte av prøvesprengningene ble så kraftige at de sendte seismisk bølge gjennom kjernen til jordkloden. Disse dataene har vært viktige for kartleggingen av jorden og mye arbeid har derfor skjedd i kjølvannet av den kalde krigen.

Jorden deles ofte opp i 4 lag: litosfæren som er 10-80 km tykk, mantel som er 2900 km, jordens indre kjerne og jordens ytre kjerne. Geodynamikk ser på oppførselen i disse lagene. En forenklet analogi er at man har en varm kjerne som fungerer som en "motor" for konveksjon i det veskelignende mantel-laget, mens på toppen av dette "flyter" litosfæreplatene mot hverandre i eks. subduksjonssoner eller fra hverandre i eks. midthavsrygger. Kjernen avkjøles som følge av konveksjonen, men det skjer svært sakte fordi litosfæren er som et lokk på systemet.

Geofysikk
Geodesi
Reggianito

Reggianito er en svært hard granaost av kumelk fra Argentina, som har sin opprinnelse blant italienske innvandrere som ønsket å lage en ost som minnet om deres hjemlige Parmigiano Reggiano. Navnet Reggianito (en spansk avledning av byen Reggio Emilia), refererer til det faktum at osten er produsert i små 6,8 kg hjul, snarere enn de svære Parmigiano-Reggiano ostene.

Osten, som er litt saltere enn sitt italienske opphav, brukes generelt til koking eller oppvarming med gitter over pastamatretter. Aldringsperioden på 5–6 måneder, som er lengre enn noen annen søramerikansk ost, er kortere enn for moderosten.

I årene etter første verdenskrig ble osten betraktet som en seriøs konkurrent av italienske ostemakere i eksportmarkedet, og dette førte til etableringen av Parmigiano-Reggiano konsortiet. I USA blir den ofte solgt som Parmesan. 

Oster
Argentinsk kultur
Mona Høvring

Mona Høvring (født 8. oktober 1962) er en norsk forfatter som debuterte med diktsamlingen IIK!! Ein dialog i 1998. Denne ble etterfulgt av samlingene Ensomme badedager og andre dikt i 2000, Helt vanlige mirakler i 2006 og Å Paradis i 2008. Høvring ga i 2004 ut romanen Noe som hjelper og i 2012 romanen Venterommet i Atlanteren.

I 2012 ble hun tildelt Språklig samlings litteraturpris for sitt forfatterskap.

Høvring ble nominert til Nordisk råds litteraturpris i 2014 for romanen Camillas lange netter. Hun mottok Kritikerprisen for beste voksenbok 2018 for romanen Fordi Venus passerte en alpefiol den dagen jeg blei født.

Bibliografi 
Soga om Fråid: hans meiningar og livskjensle (roman, Samlaget, 2021)
Fordi Venus passerte en alpefiol den dagen jeg blei født (roman, Forlaget Oktober, 2018)
Jente med dødningehode: dikt og skjebnefortellinger (dikt, Forlaget Oktober, 2017)
 Camillas lange netter (roman, Forlaget Oktober, 2013)
 Venterommet i Atlanteren (roman, Forlaget Oktober, 2012)
 Ekornet og den vaklevorne brua (dikt, Forlaget Oktober, 2010)
 Å Paradis (dikt, Forlaget Oktober, 2008)
 Helt vanlige mirakler (dikt, Forlaget Oktober, 2006)
 Noe som hjelper (roman, Forlaget Oktober, 2004)
 Ensomme badedager og andre dikt (dikt, Forlaget Oktober, 2000)
 IIK!! Ein dialog (dikt, Gyldendal, 1998)

Referanser

Kilder 
 Presentasjon av Mona Høvring i Forfatterkatalogen på Forfattersentrums nettsider

Eksterne lenker 
 Mona Høvrings forfatterbiografi hos Forlaget Oktober
Digitaliserte bøker av Mona Høvring i Nasjonalbiblioteket
Artikler om og av Mona Høvring i Norart
 

Norske lyrikere
Norske romanforfattere
Vinnere av Kritikerprisen
Personer fra Haugesund kommune
Sigmund Loland

Sigmund Loland (født 4. oktober 1957) er professor ved Institutt for idrett og samfunnsvitenskap ved Norges idrettshøgskole. Han var rektor i perioden 2005 - 2013 på samme sted.

Loland var elev ved Kongsgård skole i Stavanger.I 1990 oppnådde Loland graden dr. scient. (ph.d.) som den første ved NIH. Doktorgraden er et studium av ideen fair play. I dag underviser og forsker han innenfor idrettsfilosofi, idrett og etikk og vitenskapsteori.

Verv 
Nåværende
 president i European College of Sport Science
 International Fellow i The American Academy of Kinesiology and Physical Education
 sitter i World Anti Doping Agency's etiske råd.

Tidligere
 leder i NIFs verdiforum
 president i The International Association for the Philosophy of Sport

Referanser

Eksterne lenker 

 Sigmund Lolands ansattside ved NIH.

Personer fra Stavanger kommune
Professorer ved Norges idrettshøgskole
Lise Sofie Woie

Lise Sofie Woie (født 13. mars 1967) er ekspedisjonssjef i Nærings- og fiskeridepartementet. Hun er tidligere administrerende direktør ved Norges idrettshøgskole (2012 - 2021). Tidligere har hun vært økonomi- og finansdirektør ved Akershus universitetssykehus, budsjettsjef ved Rikshospitalet, soussjef i DNBNOR Sparebank Kreditt og underdirektør i Justisdepartementet.

Eksterne lenker 
 Lise Sofie Woies ansattprofil ved NIH. 

Fødsler i 1967
Norske direktører
Hålogaland Amatørteaterselskap

Hålogaland Amatørteaterselskap (HATS) er en interesseorganisasjon for det frivillige revy- og teatermiljøet i Nord-Norge, og drifter HATS – kompetansesenter for revy og teater. Forkortelsen HATS blir brukt som egennavn på lik linje med Hålogaland Amatørteaterselskap. Organisasjonen har røtter tilbake til 1954 og er en av de eldste kulturorganisasjonene i Nord-Norge.

HATS drives med støtte fra Kulturdepartementet via Norsk teaterråd, Finnmark-, Troms- og Nordland fylkeskommuner. Tromsø kommune er vertskap for administrasjonen. Alle som driver med revy, teater og andre sceniske uttrykk kan tas opp som medlemmer.

HATS-Kompetansesenter for revy og teater 
HATS-kompetansesenter tilbyr faglige råd og veiledning til medlemmer og andre brukere i Nord-Norge. Det gis tilbud om kurs, registøtte, workshops, prosjekter, seminarer, manuskonsultasjoner samt studiestipend.
To ganger i året produseres det et fagblad, HATS-Magasinet, som har innhold som retter seg mot alle som driver frivillig med revy og teater.

Eksterne lenker 
  HATS hjemmeside
 Norsk teaterråds hjemmeside

Norske kulturorganisasjoner
Kir Fard

Kir Fard var en armensk adelsmann som holdt festningen Kalonoros, senere kjent som Alanya, fram til 1221, da den ble erobret av seldsjukkiske sultan Alaeddin Kaykubad I. Han overga festning i bytte for området Akşehir, og ga sin datteren Hunat Hatun bort for å gifte seg med Kaykubad, som senere ble far Kaykhusraw II.

Referanser

Eksterne lenker 
 

Personer fra Alanya
Armenias historie
Hjelteryggen skule

Hjelteryggen skule er en offentlig grunnskole i Øygarden kommune i Vestland, beliggende nordvest på Litlesotra. Skolen er blant kommunens større barneskoler, og tar imot elever fra 1. til 7. trinn.

Skolens hovedmålform er bokmål og alle elevene har denne målformen (2011).

Utdanning i Øygarden
Barneskoler i Vestland
Bill Monroe

William Smith Monroe (født 13. september 1911 i Rosine, Kentucky, USA, død 9. september 1996) var en amerikansk musiker som skapte den musikalske sjangeren kjent som bluegrass. Navnet er hentet fra hans band Blue Grass Boys, døpt etter Monroes hjemstat Kentucky, kjent som The Bluegrass State.
Monroes musikalske karriere strakte seg over 60 år som sanger, instrumentalist, komponist og bandleder. Han blir ofte referert til som Bluegrassens far. Bill Monroe ble i 1997 innvalgt i Rock and Roll Hall of Fame.

Diskografi 
I tillegg til nedenstående kommer innspillinger i 1936-38 med broren Charlie som Monroe Brothers.

78/45 RPM-singler

Studioalbum

Samlealbum

Konsertalbum

Referanser

Kilder
 Neil v. Rosenberg 1985: Bluegrass: A History' University of Illinois Press. ISBN 0-252-00265-2
 Smith, Richard D. (2000). Can't You Hear Me Callin': The Life of Bill Monroe, Father of Bluegrass. Little, Brown and Company. ISBN 0-316-80381-2.

Eksterne lenker 
 
 
 

 

Country Music Hall of Fame
Personer fra Ohio County i Kentucky
Musikere fra USA
Medlemmer av Rock and Roll Hall of Fame
Lille Strandheim

Lille Strandheim er fritidsbolig som ligger på gården Holt på Tromsøya. Bygningen har trekk fra både jugend - og sveitserstil og er et kulturminne fra tidlig 1900-tall, da den bedre «stand» i bysamfunnet Tromsø anla fritidsboliger i byens umiddelbare nærhet. Man antar at Lille Strandheim ble oppført mellom 1913 og 1920  som fritids-/sommerbolig. Den har blitt sett på som et symbol for de «kondisjonerte» tromsøværingers fritidskultur. Lille Strandheim ble bygd som et sted for de eldre familiemedlemmene fordi den opprinnelige sommerboligen på Strandheim var okkupert av den yngre garde. Kulturminnevernere regner bygningen som en viktig del av Tromsøs kulturarv, om samfunnsliv og arkitektur fra tidlig 1900-tall. Lille Strandheim ble fredet i 2015.

Olga Jensens legat fikk Tromsø kommunes kulturvernpris i 2010 for bevaring av Lille Strandheim.

Referanser

Eksterne lenker
 

Byggverk i Tromsø
Kulturminner i Tromsø
Fredete byggverk i Troms og Finnmark
Strandsvineblom

Strandsvineblom (Senecio pseudoarnica) er en flerårig, opptil 1,5 m høy urt i kurvplantefamilien. Den formerer seg med frø og kan også spre seg på voksestedet ved hjelp av krypende jordstengler.

Den er en havstrandsplante som vokser i kjølige kyststrøk på den nordlige halvkule. Strandsvineblom hører opprinnelig hjemme i Nord-Amerika og Nordøst-Asia. I Nord-Amerika er det et stort sprang mellom forekomstene langs Stillehavet og Atlanterhavet. Langs Stillehavet strekker utbredelsen seg fra det nordligste Japan, Nord-Korea og Britisk Columbia nordover til Beringstredet. Ved Atlanterhavet vokser den fra Nova Scotia nordover langs Saint Lawrence-bukta til Newfoundland og den sørligste delen av Labrador. Det er også noen isolerte forekomster ved Jamesbukta lengst sør i Hudsonbukta. Den dyrkes som hageplante og har slik blitt forvillet både på Island og i Norge.

I 2006 ble arten funnet for første gang i Norge, på Bassøysanden på Sandøya i Tromsø kommune. Den ble da antatt å være innkommet spontant, men senere funn i Troms fylke har sannsynliggjort at alle forekomstene skyldes forvilling fra dyrkning av arten som prydplante i hager. Den først registrerte forekomsten fra Sandøya er fra havstrandsvegetasjon som tilsvarer den en finner der hvor arten er opprinnelig. De øvrige funnene er fra tydelig kulturpåvirket mark. Strandsvineblom er foreløpig kjent bare fra Troms, men arten har trolig potensial til å kunne etablere i seg på sandstrender i det meste av Norge. Det er lite trolig at denne fremmede arten vil ha noen negativ effekt økologisk. Arten var kjent fra Island før den ble funnet i Norge.

Referanser

Eksterne lenker 
 

Kurvplantefamilien
Gule blomster
Planter som inneholder pyrrolizidinalkaloider